

หมวด 4
การวัด การวิเคราะห์ และการจัดการความรู้
(Measurement, Analysis and Knowledge Management)



โรงเรียนดงขุยวิทยาคมได้กำหนดกรอบแนวคิดในการดำเนินงานเพื่อให้บรรลุทิศทางการบริหารงานของโรงเรียน(วิสัยทัศน์ พันธกิจ และเป้าประสงค์) อยู่ภายใต้งานตามโครงสร้างการบริหาร สำหรับแผนกลยุทธ์โรงเรียน ได้อธิบายไว้ใน 2.1 และ 2.2 ทั้งงานภายใต้โครงสร้างการบริหาร และกิจกรรม/โครงการภายใต้แผน
กลยุทธ์ของโรงเรียน ที่กำหนดไว้ในแผนพัฒนาคุณภาพการศึกษาระยะ 3 ปี (พ.ศ. 2558 - 2560) โดยมีการนำข้อมูลสารสนเทศแต่ละปีเป็นฐานในการตัดสินใจจัดทำแผนปฏิบัติการ เพื่อปรับปรุงและพัฒนาในปีต่อ ๆ  ไป

ภาพที่ 8 ความสัมพันธ์ของระบบงานตามโครงสร้างการบริหารและแผนกลยุทธ์
4.1 การวัด การวิเคราะห์ และการปรับปรุงผลการดําเนินการของโรงเรียน (Measurement, Analysis and Improvement of Organization Performance)

ก. การวัดผลการดําเนินการ (Performance Measurement)


(1) ตัววัดผลการดำเนินการ (Performance Measure)



โรงเรียนดงขุยวิทยาคม มีกระบวนการวัดและวิเคราะห์ที่ครอบคลุมการดำเนินการของโรงเรียน 
ซึ่งมีลำดับขั้นตอนการวัดการวิเคราะห์และปรับปรุงผลการดำเนินการของโรงเรียนโดยมีกระบวนการจัดทำตามกระบวนการ A-D-L-I ดังนี้



1) ผู้บริหาร หัวหน้ากลุ่มงาน และคณะครู ประชุม เพื่อวิเคราะห์และทบทวนผลการปฏิบัติงาน 
ในปีที่ผ่านมา เพื่อนำมาใช้เป็นแนวทางในการปฏิบัติงานในปีต่อไป



2) ผู้อำนวยการแต่งตั้งคณะทำงานและประชุมคณะทำงาน แบ่งหน้าที่ภาระงานกำหนดผู้รับผิดชอบ
ใน 5 กลุ่มงาน ได้แก่ กลุ่มงานบริหารวิชาการ กลุ่มงานบริหารงานบุคคล กลุ่มงานบริหารทั่วไป กลุ่มงาน
บริหารงบประมาณ งานกิจการนักเรียน โดยผู้รับผิดชอบจะดำเนินการสำรวจข้อมูลสารสนเทศ ผลการปฏิบัติงานตลอดจนความต้องการของนักเรียนและผู้มีส่วนได้ส่วนเสีย ในส่วนที่เกี่ยวข้องกับงาน เพื่อนำผลการสำรวจ
ความต้องการมาวิเคราะห์นำไปสู่การปรับปรุงพัฒนาการดำเนินงาน



3) คณะทำงานจัดลำดับความสำคัญของสิ่งที่จะดำเนินการพัฒนา โดยนำมาเรียงลำดับ
สิ่งที่ไม่ประสบความสำเร็จในการดำเนินงานและต้องการพัฒนาเร่งด่วนในการดำเนินการก่อนเป็นลำดับแรก



4) คณะทำงานนำผลการสำรวจและเรียงลำดับแล้ว มาประชุมวางแผนเพื่อหาแนวทางในการแก้ปัญหา โดยกำหนดกลยุทธ์ ขั้นตอน วิธีการดำเนินงาน วิธีการวัดผล สร้างเครื่องมือในการวัดผลการดำเนินงาน และวางแผนการกำกับ ติดตาม การดำเนินงานเป็นระยะอย่างต่อเนื่อง เพื่อให้ประสบความสำเร็จในการดำเนินการ



5) คณะทำงานดำเนินงานตามแผนที่วางไว้ โดยระหว่างการดำเนินงานมีการติดตามผลการดำเนินงานเป็นระยะอย่างต่อเนื่อง



6) คณะทำงานสรุปผลการดำเนินงานในด้านต่าง ๆ เพื่อนำข้อมูลมาปรับปรุงและพัฒนาผลการดำเนินงานให้สอดคล้องกับแผนกลยุทธ์และแผนปฏิบัติการประจำปี โดยทุกกลุ่มจะต้องทำการวิเคราะห์และสรุปผลการดำเนินงาน พร้อมทั้งระบุจุดเด่น จุดด้อย จุดที่ควรพัฒนา เพื่อหาแนวทางในการดำเนินงาน
หรือจัดกระบวนการที่สอดคล้องกับแผนกลยุทธ์และแผนปฏิบัติการประจำปีต่อไป
(2) ข้อมูลเชิงเปรียบเทียบ (Comparative Data)


โรงเรียนดงขุยวิทยาคม ใช้ข้อมูลเชิงเปรียบเทียบจากโรงเรียนบึงสามพันวิทยาคม ที่มีลักษณะคล้ายคลึงกัน มาเทียบเคียงด้วยกระบวนการเทียบเคียง (Benchmarking) เพื่อหาวิธีการ ผลลัพธ์ที่สะท้อนถึงการปฏิบัติที่ดีและผลการปฏิบัติที่เป็นเลิศในด้านต่าง ๆ เช่น ผลการทดสอบระดับชาติขั้นพื้นฐาน (O-NET) จากสถาบันทดสอบทางการศึกษาแห่งชาติ ผลการแข่งขันทักษะทางวิชาการจากงานศิลปหัตถกรรมนักเรียน เป็นต้น เพื่อเทียบเคียงกับโรงเรียนบึงสามพันวิทยาคม เพื่อให้เห็นผลการดำเนินงานของโรงเรียนทั้งสองโรงเรียนว่ามีด้านใดหรือเรื่องใดบ้าง
ที่ใกล้เคียงกัน และมีอะไรเป็นจุดเด่นในการพัฒนา โดยเมื่อเทียบเคียงแล้วสามารถที่จะนำผลการเทียบเคียง
ที่เป็นจุดด้อยนั้นมาปรับปรุงพัฒนาให้ดีขึ้นซึ่งจะให้โรงเรียนดงขุยวิทยาคมมีผลเทียบเคียงโรงเรียน
บึงสามพันวิทยาคม การจัดข้อมูลเชิงเปรียบเทียบมีผู้รับผิดชอบงานสารสนเทศ ประกอบด้วย 
หัวหน้างานสารสนเทศ และผู้ที่เกี่ยวข้องกับข้อมูลสารสนเทศทุกส่วน โดยมีกระบวนการจัดทำตามกระบวนการ
A-D-L-I ดังนี้



1) หัวหน้างานสารสนเทศ และผู้ที่เกี่ยวข้องกับข้อมูลสารสนเทศทุกส่วน ศึกษา วิเคราะห์ วางแผน
การดำเนินงาน และตัดสินใจเลือกตัวชี้วัดที่น่าสนใจที่ต้องการเทียบเคียง มีการกำหนดหลักเกณฑ์ การได้มา
ซึ่งข้อมูลของคู่เทียบ และวัตถุประสงค์ของการนำผลการเทียบเคียงไปใช้



2) หัวหน้างานสารสนเทศ และผู้ที่เกี่ยวข้องกับข้อมูลสารสนเทศทุกส่วน นำข้อมูลที่ได้จาก
โรงเรียนบึงสามพันวิทยาคม มาทำการวิเคราะห์ผลและเปรียบเทียบข้อมูล ได้แก่ ผลการทดสอบระดับชาติ
ขั้นพื้นฐาน (O-NET) จากสถาบันทดสอบทางการศึกษาแห่งชาติ ผลการแข่งขันทักษะทางวิชาการ 
จากงานศิลปหัตถกรรมนักเรียน เป็นต้น และจัดทำรายงานผลการเทียบเคียง



3) หัวหน้างานสารสนเทศ และผู้ที่เกี่ยวข้องกับข้อมูลสารสนเทศทุกส่วนจัดทำแผนงานเพื่อปรับปรุง
ให้ได้ผลลัพธ์และแนวปฏิบัติที่ดี และนำเสนอแผนการดำเนินงานเสนอต่อผู้อำนวยการ รองผู้อำนวยการและหัวหน้ากลุ่มงาน เพื่อใช้เป็นข้อมูลในการวางแผนการดำเนินงานของโรงเรียน เมื่อวางแผนการดำเนินการเรียบร้อยแล้วทำการชี้แจงวิธีหรือรูปแบบการดำเนินงานต่อครูและบุคลากรในโรงเรียนเพื่อนำไปสู่การปฏิบัติ



4) หัวหน้างานสารสนเทศ และผู้ที่เกี่ยวข้องกับข้อมูลสารสนเทศทุกส่วน ทำการติดตามและประเมินผล เพื่อสะท้อนผลระหว่างการดำเนินงาน และเก็บรวบรวมข้อมูลไว้ เพื่อเป็นข้อมูลสำหรับการเทียบเคียง
กับโรงเรียนบึงสามพันวิทยาคมในปีการศึกษาต่อไป



5) หัวหน้างานสารสนเทศ และผู้ที่เกี่ยวข้องกับข้อมูลสารสนเทศทุกส่วน ทำการวิเคราะห์และเชื่อมโยงผลการเทียบเคียงกับผลการดำเนินงานของโรงเรียน เพื่อหาความสอดคล้องของผลการเทียบเคียง
และผลการดำเนินงานของโรงเรียน วิเคราะห์จุดเด่น จุดด้อย ความได้เปรียบและเสียเปรียบของ
โรงเรียนดงขุยวิทยาคมกับโรงเรียนบึงสามพันวิทยาคม ที่เป็นโรงเรียนเทียบเคียง

ภาพที่ 9 แสดงกระบวนการเปรียบเทียบข้อมูล

(3) ข้อมูลนักเรียนและผู้มีส่วนได้ส่วนเสีย (Student and Stakeholder Data)


โรงเรียนดงขุยวิทยาคมเก็บข้อมูลสารสนเทศของนักเรียนและผู้มีส่วนได้ส่วนเสีย เพื่อสนับสนุนการตัดสินใจ ในระดับปฏิบัติการและระดับกลยุทธ์

 
โรงเรียนได้นำข้อมูลจากการประเมินความพึงพอใจด้านต่าง ๆ ของผู้เรียนและผู้มีส่วนได้ส่วนเสีย 
ผลงานและรางวัลของนักเรียนมาจัดเก็บและเรียบเรียงไว้อย่างเป็นระบบ โดยทำการรวบรวมใส่แฟ้ม
จัดเป็นระเบียบ และนำเสนอข้อมูลลงเว็บไซต์ของโรงเรียน 


ผู้รับผิดชอบดูแลข้อมูล กลั่นกรองข้อเสนอแนะ ข้อคิดเห็นต่าง ๆ นำเสนอต่อผู้บริหาร คณะครูและผู้ที่มีส่วนเกี่ยวข้องเพื่อทบทวนกลยุทธ์หรือปรับกลยุทธ์ โดยนำข้อมูลเข้าสู่กระบวนการ SWOT เพื่อตอบสนองความต้องการของผู้มีส่วนได้ส่วนเสีย ข้อมูลที่อ้างถึง ได้แก่ ข้อมูลจากการประชุมครูและบุคลากรในโรงเรียน คณะกรรมการสถานศึกษาขั้นพื้นฐาน ความคิดเห็นของผู้ปกครอง ความคิดเห็นของนักเรียนจากการประชุมสภานักเรียน ผู้ปกครองเครือข่าย เพื่อนำข้อมูลทั้งหมดมาสรุปเป็นข้อมูลสารสนเทศ มีการประเมินผลการใช้บริการด้านต่าง ๆ ในรูปแบบของแบบประเมินความพึงพอใจ การสัมภาษณ์เพื่อให้ได้ข้อมูลสะท้อนกลับ โดยนำข้อมูลมาพัฒนาคุณภาพการให้บริการทุกด้านของโรงเรียน มีการแจ้งข้อมูลข่าวสารให้ทันต่อเหตุการณ์ และเป็นปัจจุบันมีการประเมินงาน/โครงการ/กิจกรรม เพื่อปรับปรุงแผนปฏิบัติการในปีการศึกษาต่อไป


โรงเรียนรวบรวม ข้อมูลการแสดงความคิดเห็น ข้อเสนอแนะ และนำผลที่ได้มาใช้ในการวางแผน ปรับปรุงแนวทางการดำเนินงานทำให้โรงเรียนสามารถดำเนินงาน และพัฒนาคุณภาพได้อย่างมีประสิทธิภาพให้สอดคล้องกับความต้องการของนักเรียนผู้มีส่วนได้ส่วนเสีย ผู้เกี่ยวข้อง เพื่อนำมาปรับปรุงในแผนกลยุทธ์และแผนปฏิบัติการประจำปี 

(4) ความคล่องตัวของการวัดผล (Measurement Agility)


โรงเรียนดงขุยวิทยาคม มีความมั่นใจได้ว่าระบบการวัดผลการดำเนินการของโรงเรียนสามารถตอบสนองความเปลี่ยนแปลงทั้งภายในและภายนอกโรงเรียน โดยมีกระบวนการจัดทำตามกระบวนการ A-D-L-I ดังนี้


1) การจัดระบบข้อมูลและสารสนเทศไว้ในเว็บไซต์ของโรงเรียน เพื่อให้บุคลากรสามารถสืบค้นข้อมูล
ได้โดยสะดวก มีการปรับปรุง แก้ไขให้เป็นปัจจุบันอยู่เสมอ โดยมีบุคลากรที่มีความรู้ความชำนาญเป็นผู้ดูแลระบบ และกำหนดให้ กลุ่มงาน/งาน/กลุ่มสาระการเรียนรู้ มีผู้ดูแลรับผิดชอบเกี่ยวกับข้อมูลในเว็บไซต์ทำให้ข้อมูลและสารสนเทศที่สำคัญ มีความปลอดภัย และอยู่ในสภาพพร้อมใช้งานได้


2) โรงเรียนมีปฏิทินการปฏิบัติงาน ซึ่งจะกำหนดเวลาในการดำเนินงาน/การส่งรายงานผลการดำเนินงานตามภารกิจที่เกี่ยวข้อง โดยได้เผยแพร่ปฏิทินทางเว็บไซต์ของโรงเรียน แชร์ข้อมูลใน Google Drive 
มีการแจ้งข้อมูลผ่านไลน์กลุ่ม ดำเนินการแจ้งเตือนทำให้ครูและบุคลากรในโรงเรียนได้รับข่าวสารอย่างรวดเร็ว ส่งผลให้โรงเรียนได้รับข้อมูลที่เป็นปัจจุบันและครบถ้วน


3) การติดตามและประเมินผลการดำเนินงานอย่างสม่ำเสมอ ทั้งแบบเป็นทางการ เช่น การรายงานผล
การดำเนินงานตามโครงการ/กิจกรรม การประชุมคณะกรรมการฝ่ายบริหาร การประชุมของกลุ่มงาน 
ตามโครงสร้างการบริหารงาน และการประชุมครู เป็นต้น แบบไม่เป็นทางการ เช่น การสัมภาษณ์ การสังเกต
เพื่อรับทราบประเด็นปัญหา การปฏิบัติงานจริงในพื้นที่ และมุมมองของผู้ปฏิบัติ 


นำข้อมูลที่ได้มาทบทวน วิเคราะห์ ปรับปรุงแผนกลยุทธ์ และกำหนดแผนปฏิบัติการประจำปี
ให้การดำเนินงานสอดคล้องกับการเปลี่ยนแปลงทั้งภายในและภายนอกองค์กร

ข. การวิเคราะห์และทบทวนผลการดําเนินการ (Performance Analysis and Review)


โรงเรียนดงขุยวิทยาคม มีวิธีการทบทวนผลการดำเนินงานและขีดความสามารถของโรงเรียน 
มีการดำเนินงานตามระบบการประกันคุณภาพอย่างสม่ำเสมอและต่อเนื่อง โรงเรียนมีการแต่งตั้งคณะทำงาน
ประกันคุณภาพเพื่อดำเนินการวิเคราะห์ทบทวนและปรับปรุงผลการดำเนินการตามองค์ประกอบคุณภาพมาตรฐาน มีการกำหนดตัวชี้วัด มีการจัดทำ SWOT เพื่อวิเคราะห์จุดแข็งจุดอ่อนโอกาสและอุปสรรค มีการใช้
ตัววัดการดำเนินการที่สำคัญของโรงเรียนในการทบทวนโดยมีกระบวนการจัดทำตามกระบวนการ A-D-L-I ดังนี้


1) การประเมินการดำเนินงานของระบบประกันคุณภาพภายใน ซึ่งจะสะท้อนให้เห็นถึงผลการ
ดำเนินงานตามแผนกลยุทธ์และแผนปฏิบัติการประจำปี และรายงานผลในรูปแบบของรายงานการประเมินตนเอง ของสถานศึกษา (SAR) ในแต่ละปีการศึกษา


2) การประเมินผลการดำเนินงานตามโครงการหลักของโรงเรียน ที่บรรจุไว้ในแผนกลยุทธ์
และแผนปฏิบัติการประจำปีของโรงเรียน การประเมินใช้ CIPP Model ทำให้มีข้อมูลที่สามารถนำมาพัฒนาปรับปรุงโครงการให้เหมาะสม


3) การประเมินผลการเรียนของนักเรียนโดยใช้ระบบ SGS Online สำหรับการกรอกข้อมูลผลการเรียนนักเรียน และข้อมูลทะเบียนนักเรียน ทำให้ครูผู้สอนมีการวางแผนการวัดและประเมินผล ได้ตรงตามหลักสูตร ถูกต้องและแม่นยำ นำข้อมูลไปใช้ได้อย่างสะดวก รวดเร็ว มีการใช้ Application Zipgrade ในการตรวจข้อสอบ
ได้อย่างรวดเร็วและถูกต้อง ซึ่งสามารถวิเคราะห์คุณภาพของข้อสอบหาความเชื่อมั่นและค่าความยากง่าย
ของข้อสอบ เพื่อนำข้อมูลไปวิเคราะห์และพัฒนาแบบทดสอบให้มีคุณภาพและเหมาะสมกับนักเรียนในครั้งต่อไป


4) โรงเรียนวิเคราะห์องค์ประกอบคุณภาพมาตรฐาน มีการกำหนดตัวชี้วัดเพื่อนำมาใช้สนับสนุนทบทวนและเพื่อให้มั่นใจว่าผลสรุปนั้นใช้ได้ เพื่อประเมินความสำเร็จและความสามารถของโรงเรียนที่จะตอบสนองต่อความเปลี่ยนแปลงในด้านความต้องการของโรงเรียนและความท้าทายในสภาพแวดล้อมที่โรงเรียนดำเนินงาน

ค. การปรับปรุงผลการดําเนินการ (Performance Improvement)


(1) การแลกเปลี่ยนเรียนรู้และวิธีปฏิบัติที่เป็นเลิศ (Best Practices)



โรงเรียนดงขุยวิทยาคม มีการแลกเปลี่ยนเรียนรู้และกระบวนการทำงาน โดยการเข้าศึกษาดูงาน
ในโรงเรียนต้นแบบและโรงเรียนที่มีผลการปฏิบัติที่ดีในเรื่องต่าง ๆ โดยนำข้อเสนอแนะ คำแนะนำ ข้อมูลต่าง ๆ
ที่ได้รับจากการศึกษาดูงานมาวางแผนการดำเนินงาน นำมาปรับปรุงพัฒนางานเพื่อให้เกิดความเป็นเลิศ 
โดยมีขั้นตอนดังต่อไปนี้



1) แต่งตั้งคณะทำงาน คัดเลือกวิธีปฏิบัติที่ดี ที่ผ่านการนำรูปแบบการบริหารของ KORPAI Model ไปใช้ควบคู่กับกระบวนการ A-D-L-I



2) คณะทำงาน จัดทำแนวทางการจัดเก็บผลงานการปฏิบัติที่เป็นเลิศให้เป็นระบบ



3) โรงเรียนจัดกิจกรรมส่งเสริมการปฏิบัติที่เป็นเลิศ (Best Practices) ของกลุ่มงาน/กลุ่มสาระ
การเรียนรู้ โดยให้แต่ละกลุ่มงานและกลุ่มสาระคัดสรร การปฏิบัติที่เป็นเลิศของทุกกลุ่มงาน/กลุ่มสาระการเรียนรู้
และนำเสนอในที่ประชุม


(2) ผลการดำเนินการในอนาคต (Future Performance)



โรงเรียนดงขุยวิทยาคม ได้จัดประชุมครูและบุคลากรในโรงเรียนเพื่อแจ้งและชี้แจงเป้าหมาย กลยุทธ์และแนวทางในการปฏิบัติงานในรอบปีถัดไป โรงเรียนมีการติดตามประเมินผลการดำเนินงานเป็นประจำ
ในการประชุมครูและบุคลากร และนำผลการติดตามประเมินผลนั้นมาเป็นข้อมูลสำหรับปรับปรุง พัฒนา
และปรับวิธีดำเนินงานให้มีคุณภาพมากยิ่งขึ้น โดยเน้นความพึงพอใจผู้รับบริการและผู้มีส่วนได้ส่วนเสีย


(3) การปรับปรุงอย่างต่อเนื่องและนวัตกรรม (Continuous Improvement and Innovation)



โรงเรียนดงขุยวิทยาคม มีการประชุมคณะกรรมการบริหาร โดยผู้เข้าร่วมประชุมคือผู้อำนวยการโรงเรียน รองผู้อำนวยการโรงเรียน และหัวหน้ากลุ่มงาน ในทุกครั้งที่มีการประชุมจะมีการวางแผนการดำเนินงานและการสรุปผลการดำเนินงานที่ผ่านมา โดยหัวหน้ากลุ่มงานจะนำข้อมูลที่วางแผนและสรุปไปเผยแพร่
ในการประชุมกลุ่มงานในทุกครั้งทำให้คณะครูและบุคลากรที่เกี่ยวข้องรับทราบข้อมูลทั้งหมด นอกจากการเผยแพร่ผลการปฏิบัติงานในกลุ่มงานหรือภายในโรงเรียนแล้ว ยังได้มีการนำผลการดำเนินงานแจ้งผ่านเว็บไซต์โรงเรียน
ซึ่งเป็นอีกขั้นตอนการสื่อสารให้ได้ข้อมูลที่เป็นแนงทางการดำเนินงานไปในทิศทางเดียวกัน 



โรงเรียนใช้หลักการดำเนินการตามกระบวนการ A-D-L-I เพื่อให้การดำเนินงานทุกส่วนเป็นระบบ
และสามารถนำข้อมูลจากการดำเนินงานแล้วมาปรับปรุงพัฒนาในงานอยู่เสมอจนเกิดเป็นแนวปฏิบัติที่ดี
4.2 การจัดการความรู้ สารสนเทศ และเทคโนโลยีสารสนเทศ (Knowledge Management, Information and Information Technology)

ก. ความรู้ขององค์กร (Organization Knowledge)
[image: image3.jpg]000101011
010000111
1110¢00G)
11101¥¥00




ภาพที่ 10 ระบบการจัดการข้อมูลสารสนเทศและการจัดการความรู้


(1) การจัดการความรู้ (Knowledge Management)



โรงเรียนดงขุยวิทยาคมได้มีการถ่ายทอดความรู้ที่เป็นประโยชน์ระหว่างบุคลากรในโรงเรียน 
โดยการประชุมครูและบุคลากรทุกเดือน เดือนละ 1 ครั้งเป็นอย่างน้อย และมีการประเมินผลงาน ปรับปรุงกระบวนการ โดยเรียนรู้ซึ่งกันกัน งานสารสนเทศและประชาสัมพันธ์โรงเรียนจะรายงานผลงานที่ได้รับการคัดสรรให้เป็นผลการปฏิบัติที่เป็นเลิศเผยแพร่ลงในวารสารโรงเรียน เว็บไซต์โรงเรียน และบรรจุในรายงานการพัฒนาคุณภาพสถานศึกษาสำหรับโรงเรียนรายงานต้นสังกัด



โรงเรียนได้ดำเนินการหลายรูปแบบในการจัดการความรู้ของโรงเรียนและถ่ายโอนความรู้ที่เกี่ยวข้องให้กับกลุ่มที่เหมาะสม โดยมีแนวทางการปฏิบัติคือการสำรวจความรู้ ความสามารถของบุคลากร การสำรวจ
ความต้องการที่จะพัฒนาในด้านต่าง ๆ ของบุคลากรและสำรวจความรู้ที่บุคลากรในโรงเรียนควรที่จะมี เพื่อจัดกลุ่มความรู้ และจัดกลุ่มความจำเป็นที่จะนำไปใช้ในการพัฒนางานของตนเอง ได้แก่ ความรู้เกี่ยวกับหลักสูตร ความรู้เกี่ยวกับกระบวนการและเทคนิคในการจัดการเรียนการสอน ความรู้เกี่ยวข้องกับงานพิเศษ ความรู้เกี่ยวกับการใช้เทคโนโลยีในการจัดการเรียนการสอนและการบริหารจัดการงานพิเศษ



โรงเรียนได้ทำการสำรวจความต้องการ/ความคาดหวัง มีการรวบรวมข้อมูลจากจุดบริการต่าง ๆ 
ภายในโรงเรียน เช่น ห้องพยาบาล ห้องสมุด ห้องแนะแนว ห้องคอมพิวเตอร์ เพื่อประเมินผลลัพธ์การจัดการความรู้
ที่ต้องการ และถ่ายทอดผ่านการสื่อสารอย่างเป็นทางการ เช่น การประชุม การอบรม การทำเอกสารประชาสัมพันธ์ แบบไม่เป็นทางการ เช่น การสัมภาษณ์ การส่งข้อความ อีกส่วนสำคัญคือการทบทวนหลักสูตร
ในแต่ละปีเพื่อเป็นข้อมูลสารสนเทศของระบบ ที่ช่วยเสริมในการจัดเตรียมสำหรับหลักสูตรในอนาคต

(2) การเรียนรู้ระดับองค์กร (Organization Learning)



โรงเรียนดงขุยวิทยาคมได้วางแผนกลยุทธ์และการบริหารความเสี่ยงที่มีการทบทวนจุดแข็ง จุดอ่อน โอกาส อุปสรรค เพื่อเป็นการปรับพฤติกรรมของครูและบุคลากรในโรงเรียน สร้างความเข้าใจร่วมกันในการนำเทคโนโลยีและสารสนเทศมาใช้ในการจัดระบบบริหารจัดการดำเนินงานโรงเรียนด้วยระบบ Google App for Education โดยมีการจัดอบรมให้ความรู้ในการนำ Google App for Education ไปใช้ในการจัดการเรียนการสอนและมีการติดตามประเมินผลการนำระบบบริหารจัดการไปใช้ เพื่อส่งเสริมการปฏิบัติงานพิเศษให้เกิดประสิทธิภาพ เมื่อทำการอบรมแล้วได้ติดตามการนำระบบไปใช้ 

ข. ข้อมูล สารสนเทศ และเทคโนโลยีสารสนเทศ (Data, นInformation and Information Technology)


(1) คุณภาพของข้อมูลและสารสนเทศ (Data and Information Quality)



โรงเรียนดงขุยวิทยาคมใช้ระบบสารสนเทศในการเก็บรวบรวมข้อมูล โดยผู้อำนวยการแต่งตั้งคณะกรรมการสารสนเทศ วิเคราะห์ระบบสารสนเทศ กำหนดขอบเขตงานสารสนเทศโรงเรียน ออกแบบเครื่องมือเพื่อจัดเก็บข้อมูลจากกลุ่มบริหารงาน/กลุ่มสาระการเรียนรู้ จัดทำข้อมูลสารสนเทศที่มั่นใจว่าถูกต้อง ครอบคลุมครบถ้วน เชื่อถือได้ เป็นปัจจุบัน ทันต่อเหตุการณ์ มีความปลอดภัยและพร้อมต่อการใช้งานอยู่เสมอ                   ดังตารางที่ 3 โดยผ่านลักษณะต่าง ๆ เช่น ขั้นไฟร์วอลล์ (Firewall) ขั้นจำกัดการเข้าถึงในระดับผู้ใช้ กำหนดการเป็นเจ้าของข้อมูล เช่น ครูเข้าถึงข้อมูลนักเรียนได้ แต่ไม่สามารถแก้ไขได้ ยกเว้นผู้ดูแลระบบ
ได้รับการแต่งตั้งโดยตรงเท่านั้น นอกจากนี้โรงเรียนยังมีการอบรมให้ผู้ใช้ข้อมูลมีความรู้ในการเข้าถึงข้อมูลต่าง ๆ 
ตามความจำเป็นก่อนใช้งานจริง ทำให้ผู้ใช้เกิดทักษะในการเข้าถึงระบบ เช่น ระบบ SGS Online ระบบ DMC 
ตารางที่ 3 ตารางแสดงคุณสมบัติของข้อมูลสารสนเทศและวิธีการจัดการกับข้อมูล
	คุณสมบัติของ
ข้อมูลสารสนเทศ
	วิธีการจัดการ

	1. ครอบคลุม ครบถ้วน
	1.1  ทบทวนตรวจสอบข้อมูล และวิเคราะห์กลุ่มเป้าหมายที่ต้องการใช้ข้อมูล

	2. แม่นยำ ถูกต้องและน่าเชื่อถือ
	2.1 มีการตรวจสอบความถูกต้องของข้อมูลก่อนนำมาวิเคราะห์
2.2 มีการตรวจสอบความถูกต้องของการวิเคราะห์ข้อมูลโดยบุคคลที่มีความรู้
ความสามารถ
2.3 มีผู้รับผิดชอบระบบ สามารถแก้ไขปัญหาของระบบได้ทันที
2.4 จัดระบบบริหารจัดการดำเนินงานโรงเรียนด้วยระบบ Google App for   


Education
2.5 นำระบบ Google App for Education มาช่วยในการจัดการสารสนเทศ

ในงานด้านต่าง ๆ เช่น งานสารบรรณ เป็นต้น
2.6 มีการนำข้อมูลมาจัดทำเป็นรายงานสารสนเทศโรงเรียนพร้อมใช้งาน

	3. ทันเหตุการณ์
	3.1 ทุกคนมีเครื่องคอมพิวเตอร์พกพาส่วนบุคคล สามารถเชื่อมต่อเข้ากับเครือข่าย

ได้ตลอดเวลา
3.2 มีการปรับปรุงข้อมูลให้ทันสมัยในลักษณะ Real Time ให้เป็นปัจจุบันอยู่เสมอ

และพร้อมใช้งานได้อย่างต่อเนื่องในทุกสถานการณ์
3.3 ข้อมูลสารสนเทศมีการปรับปรุงให้เป็นปัจจุบันรวมถึงมีการตรวจสอบข้อมูล

อย่างสม่ำเสมอ

	4. ปลอดภัย
	4.1 จัดเก็บเอกสารที่เป็นความลับไว้ในที่ที่ปลอดภัยป้องกันการเข้าถึง
4.2 มีการกำหนดสิทธิของการใช้ข้อมูล




(2) ความปลอดภัยของข้อมูลและสารสนเทศ (Data and Information Security)



โรงเรียนดงขุยวิทยาคม  มีข้อมูลและสารสนเทศ  โดยจัดเก็บในรูปเอกสารและข้อมูลอิเล็กทรอนิกส์ เช่น เว็บไซต์โรงเรียน Google App for Education, facebook, Line เพื่อให้บริการบุคลากร ผู้ส่งมอบพันธมิตร 
ผู้ให้ความร่วมมือ รวมทั้งนักเรียนและผู้มีส่วนได้ส่วนเสียซึ่งสามารถเข้าถึงข้อมูลผ่านช่องทางดังกล่าวได้ตลอดเวลา



(3) ความพร้อมใช้งานของข้อมูลและสารสนเทศ (Data and Information Availability)



โรงเรียนดงขุยวิทยาคม มีการทำให้ข้อมูลสารสนเทศมีคุณภาพ ยังมีกระบวนการทำให้ข้อมูลสารสนเทศที่จำเป็นพร้อมใช้งานสำหรับผู้ใช้ทุกกลุ่ม ได้แก่ ผู้บริหาร ครู บุคลากร รวมทั้งนักเรียน ผู้ปกครอง 
ผู้ส่งมอบ คู่ความร่วมมือและผู้มีส่วนได้ส่วนเสียที่สำคัญ โดยมีการมอบหมายผู้รับผิดชอบที่ชัดเจน คือ 
งานสารสนเทศโรงเรียนมีการกำหนดกลุ่มผู้ใช้ชัดเจน มีการกำหนดข้อมูลและสารสนเทศที่จำเป็นต้องใช้งาน สำหรับแต่ละกลุ่ม โดยมีการสำรวจความต้องการการใช้งานข้อมูลสารสนเทศแต่ละกลุ่มก่อน จากนั้นนำมาออกแบบ/ปรับปรุง ระบบสารสนเทศ  ฐานข้อมูลและคัดเลือกข้อมูลให้เหมาะสมกับกลุ่มผู้ใช้เพื่อให้มีสารสนเทศ
ที่พร้อมใช้งานและสามารถเข้าถึงได้ในแต่ละกลุ่มจากนั้นจึงดำเนินการติดตั้งเพื่อใช้งานและมีการปรับปรุงสารสนเทศและฐานข้อมูลอย่างสม่ำเสมอเพื่อให้สามารถสนองตอบความต้องการ ของผู้ใช้งานได้ทันเวลา 
ซึ่งมีกระบวนการทำให้ข้อมูลสารสนเทศพร้อมใช้งาน ดังนี้




1) มีการวางแผนการปรับปรุงและพัฒนาระบบเทคโนโลยีและสารสนเทศ พัฒนาสื่อและแหล่งเรียนรู้ให้เอื้อต่อการจัดการเรียนการสอน เพื่อใช้เทคโนโลยีเป็นเครื่องมือในการดำเนินกิจกรรมภายในโรงเรียนและระบบบริหารจัดการในทุกฝ่าย




2) จัดให้มีเครือข่ายที่มีประสิทธิภาพสูง โดยมีบุคลากรของโรงเรียนที่มีความรู้ความสามารถ
ในการดูแลบำรุงรักษา สามารถใช้งานได้ตลอดเวลา




3) แต่งตั้งกรรมการจัดทำและพัฒนาข้อมูลสารสนเทศระบบต่าง ๆ โดยโรงเรียนให้การสนับสนุนการพัฒนาบุคลากรที่รับผิดชอบด้านระบบเครือข่ายข้อมูลสารสนเทศอย่างสม่ำเสมอ เพื่อปรับปรุง
พัฒนางานให้มีประสิทธิภาพยิ่งขึ้น เช่น ระบบ DMC, ระบบ SGS, ระบบ CMSS, ระบบ P-OBEC, ระบบ 
My Office, ระบบ e-budget โรงเรียนดงขุยวิทยาคมใช้ระบบสารสนเทศเพื่อบริการนักเรียน ครู บุคลากรทางการศึกษา หลังจากที่ได้จัดทำ ตรวจสอบคุณภาพและคณะกรรมการบริหารมีวิธีการนำสารสนเทศไปใช้ในการตัดสินใจให้เกิดความคล่องตัวในการบริหาร


(4) คุณลักษณะของฮาร์ดแวร์และซอฟต์แวร์ (Hardware and Software Properties)



โรงเรียนมีการเลือกใช้อุปกรณ์จากบริษัทที่เชื่อถือได้ เช่น มีการซ่อมบำรุงการใช้งานได้ตลอดเวลาและเปลี่ยนอุปกรณ์ให้ทันสมัยอยู่เสมอ ใช้บริการ Internet Service Provider 2 ผู้ให้บริการ คือ TOT และ Uninet กำหนดโครงการและงบประมาณในการบำรุงรักษา มีห้องควบคุมและแยกการทำงานเป็นสัดส่วน 
มีระบบสำรองไฟกรณีไฟดับ ข้อมูลถูกจัดเก็บในรูปแบบเอกสารอิเล็กทรอนิกส์ถูกเก็บบนระบบเครือข่ายคอมพิวเตอร์ในเซิร์ฟเวอร์ที่มีความปลอดภัยเชื่อถือได้ ได้รับการยอมรับและใช้งานง่าย


(5) ความพร้อมใช้งานในภาวะฉุกเฉิน (Emergency Availability)



โรงเรียนดงขุยวิทยาคม มีการมอบหมายงานเทคโนโลยีในการดูแลระบบ Software และ Hardware โดยได้ติดตั้งเครื่องแม่ข่ายสำหรับการเชื่อมต่อระบบอินเทอร์เน็ตความเร็วสูง ซึ่งสามารถใช้งานได้อย่าง
มีประสิทธิภาพ ในกรณีภาวะฉุกเฉิน ที่เครื่องแม่ข่ายไม่ทำงาน และงานเทคโนโลยีของโรงเรียน
ไม่สามารถแก้ไขได้ โรงเรียนจะมีเจ้าหน้าที่ผู้เชี่ยวชาญจากบริษัทที่รับผิดชอบมาช่วยเหลือและแก้ปัญหา 
อีกทั้งโรงเรียนมีการตรวจสอบวัสดุอุปกรณ์และดูแลรักษาตามระยะเวลาอย่างสม่ำเสมอ เพื่อให้มีความพร้อม
และมีประสิทธิภาพในการทำงานและสามารถใช้งานได้อย่างต่อเนื่อง การรับมือกับภาวะฉุกเฉินของระบบเทคโนโลยีสารสนเทศมีแนวทางดังตารางที่ 4
ตารางที่ 4 ตารางแสดงความพร้อมใช้งานในภาวะฉุกเฉิน

